CELEX: 32007R0786
Language: lv
Date: 2007-07-04 00:00:00
Title: Komisijas Regula (EK) Nr. 786/2007 ( 2007. gada 4. jūlijs ) par atļauju izmantot endo-1,4-beta-mannanāzi EC 3.2.1.78 ( Hemicell ) kā barības piedevu   (Dokuments attiecas uz EEZ)

5.7.2007   
            
            
               LV
            
            
               Eiropas Savienības Oficiālais Vēstnesis
            
            
               L 175/8
            
         
      KOMISIJAS REGULA (EK) Nr. 786/2007
   (2007. gada 4. jūlijs)
   par atļauju izmantot endo-1,4-beta-mannanāzi EC 3.2.1.78 (Hemicell) kā barības piedevu
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Ar Regulu (EK) Nr. 1831/2003 nosaka to, ar kādiem noteikumiem piešķir atļaujas lopbarības piedevu izmantošanai, kā arī pamatojumu un kārtību šādas atļaujas piešķiršanai.
            
         
               (2)
            
            
               Saskaņā ar Regulas (EK) Nr. 1831/2003 7. pantu iesniegts pieteikums, lai saņemtu atļauju šīs regulas pielikumā minētajam preparātam. Pieteikumam bija pievienotas ziņas un dokumenti, kas prasīti Regulas (EK) Nr. 1831/2003 7. panta 3. punktā.
            
         
               (3)
            
            
               Pieteikums attiecas uz atļaujas saņemšanu preparātam endo-1,4-beta-mannanāzei EC 3.2.1.78 (Hemicell), ko iegūst no Bacillus lentus (ATCC 55045), kā dzīvnieku barības piedevai gaļas cāļiem, ko klasificē kā dzīvnieku barības piedevu kategorijā “zootehniskās piedevas”.
            
         
               (4)
            
            
               Eiropas Pārtikas nekaitīguma iestāde (turpmāk tekstā “iestāde”) 2006. gada 21. novembra atzinumā secināja, ka endo-1,4-beta-mannanāzes EC 3.2.1.78 preparātam, ko iegūst no Bacillus lentus (ATCC 55045) (Hemicell), nav kaitīgas iedarbības uz dzīvnieku veselību, cilvēku veselību vai vidi (2). Atzinumā minēts arī tas, ka preparāts nerada nekādu citu risku, kas atbilstīgi Regulas (EK) Nr. 1831/2003 5. panta 2. punktam būtu par pamatu minētās piedevas aizliegšanai. Iestādes atzinumā ieteikts ieviest atbilstošus pasākumus lietotāju drošībai. Tā neuzskata, ka ir vajadzīgas īpašas uzraudzības prasības pēc pārdošanas. Minētajā atzinumā ir arī apstiprināts ziņojums par dzīvnieku barībā lietotās barības piedevas analīzes metodi, ko iesniegusi Kopienas references laboratorija, kas izveidota ar Regulu (EK) Nr. 1831/2003.
            
         
               (5)
            
            
               Minētā preparāta novērtējums liecina par to, ka ir izpildīti Regulas (EK) Nr. 1831/2003 5. pantā paredzētie nosacījumi atļaujas saņemšanai. Attiecīgi ir jāatļauj šā preparāta izmantošana, kā minēts šīs regulas pielikumā.
            
         
               (6)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas iekļauts barības piedevu kategorijā “zootehniskās piedevas” un funkcionālajā grupā “gremošanas veicinātāji”, ir atļauts izmantot kā dzīvnieku barības piedevu, uz kuru attiecina pielikumā izklāstītos nosacījumus.
   2. pants
   Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 4. jūlijā
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 268, 18.10.2003., 29. lpp. Regulā grozījumi izdarīti ar Komisijas Regulu (EK) Nr. 378/2005 (OV L 59, 5.3.2005., 8. lpp.).
   
      (2)  Zinātnes ekspertu grupas piedevu un produktu vai dzīvnieku barībā izmantoto vielu jautājumos atzinums par fermentu preparāta Hemicell® Feed Enzyme (beta-D-mannanāze) drošību un efektivitāti kā dzīvnieku barības piedevu gaļas cāļiem saskaņā ar Regulu (EK) Nr. 1831/2003. Pieņemts 2006. gada 21. novembrī. EPNI Vēstnesis (2006) 412, 1–12.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
                  (tirdzniecības nosaukums)
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  Aktīvās vienības/kg kompleksās dzīvnieku barības ar mitruma saturu 12 %
               
            
                  Zootehnisko piedevu kategorija. Funkcionālā grupa: gremošanas veicinātāji
               
            
                  4a3
               
               
                  
                     ChemGen Corp., ko pārstāv Disproquima S.L.
                  
               
               
                  Endo-1,4-β-mannanāze
                  EC 3.2.1.78 (Hemicell)
               
               
                  
                               
                           
                           
                              Piedevas sastāvs.
                              No Bacillus lentus (ATCC 55045) iegūts endo-1,4-beta-mannanāzes preparāts ar minimālo aktivitāti:
                              Šķidrā veidā:
                              7,2 × 105 U (1)/ml
                           
                        
                               
                           
                           
                              Aktīvās vielas raksturojums:
                              Endo-1,4-beta-mannanāze, ko iegūst no Bacillus lentus (ATCC 55045)
                              
                           
                        
                               
                           
                           
                              Analīzes metode: (2)
                              
                              Endo-1,4-beta-mannanāzes reducējošos cukurus nosaka ar dinitrosalicilskābes reaģentu kolorimetrisko reakciju uz reducējošo cukuru daudzumu.
                           
                        
               
                  Gaļas cāļi
               
               
                  —
               
               
                  79 200 U
               
               
                  —
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas.
                           
                        
                              2.
                           
                           
                              Apstrādes laikā jālieto elpceļu aizsardzība un aizsargbrilles.
                           
                        
                              3.
                           
                           
                              Izmantošanai barības maisījumos, kas satur daudz galaktomannāna, kurā ir hemiceluzes (piemēram, soja, kukurūza)
                           
                        
               
                  2017. gada 25. jūlijs
               
            
         (1)  Viena aktīvā vienība ir fermenta daudzums, kas 40 °C temperatūrā pie pH 7,5 vienā minūtē šķeļ 0,72 mikrogramus reducējošo cukuru (mannozes ekvivalentos) no mannāna, kas satur substrātu (ceratoniju sēklu milti).
      
         (2)  Sīka informācija par analītiskajām metodēm atrodama šādā Kopienas references laboratorijas tīmekļa vietnē: www.irmm.jrc.be/html/crlfaa/